Συνέλευση Ίσης Εκπροσώπησης της Σύμβασης που συνάφθηκε μεταξύ των κρατών της Αφρικής, της Καραϊβικής και του Ειρηνικού και της Ευρωπαϊκής Ένωσης (ΑΚΕ-ΕΕ) - Εγκριθέντα ψηφίσματα για την κατάσταση στην περιοχή των Μεγάλων Λιμνών (ΑΚΕ-ΕΕ 2148/97/τελ.)

Η Συνέλευση Ίσης Εκπροσώπησης ΑΚΕ-ΕΕ,

- συνελθούσα στις Βρυξέλλες από τις 17 έως τις 20 Μαρτίου 1997,

- υπενθυμίζοντας τα προηγούμενα ψηφίσματά της για την κατάσταση σε διάφορες χώρες της περιοχής των Μεγάλων Λιμνών,

- έχοντας υπόψη τη δήλωση του Ευρωπαϊκού Συμβουλίου του Δουβλίνου και την ανακοίνωση του Συμβουλίου Γενικών Υποθέσεων της 20ής Ιανουαρίου 1997,

- έχοντας υπόψη τα αποτελέσματα της πρόσφατης αποστολής του Επίτροπου Bonino στο Ζαΐρ,

- έχοντας υπόψη τη Δήλωση του Συμβούλιου Ασφαλείας του ΟΗΕ της 7ης Φεβρουαρίου 1997,

- έχοντας υπόψη τις εξελίξεις της πολιτικής και στρατιωτικής κατάστασης στο Ζαΐρ και στις υπόλοιπες χώρες της περιοχής,

Α. ανησυχώντας έντονα για την κλιμάκωση της διένεξης στο Ζαΐρ και για την παρουσία ξένων στρατιωτών και μισθοφόρων στην περιοχή,

Β. διακατεχόμενη από φόβο για τη μοίρα των εκατοντάδων χιλιάδων προσφύγων και εκτοπισμένων που εξακολουθούν να βρίσκονται στο Ανατολικό Ζαΐρ και απειλούνται από τις συνεχιζόμενες μάχες, την κακή διατροφή και τις ασθένειες,

Γ. αποδοκιμάζοντας τους έντονους διχασμούς στο Συμβούλιο της ΕΕ, που, προστιθέμενοι στη στάση των ΗΠΑ, εμπόδισαν ουσιαστικά την ανάπτυξη της πολυεθνικής δύναμης που θα μπορούσε να έχει παρεμποδίσει την κλιμάκωση της διένεξης και να έχει σώσει τη ζωή χιλιάδων ανυπεράσπιστων πολιτών,

Δ. έχοντας υπόψη τη δημογραφική, γεωπολιτική και στρατηγική σημασία του Ζαΐρ στο αφρικανικό πλαίσιο του ΟΑΕ και της Ομάδας ΑΚΕ,

Ε. ανησυχώντας για τις συνεχιζόμενες σφαγές στο Μπουρουντί και για την έλλειψη κάθε προοπτικής για την κατόπιν διαπραγματεύσεων διευθέτηση της διένεξης των αντιμαχόμενων παρατάξεων, παρά τις διαμεσολαβητικές προσπάθειες του πρώην Προέδρου Nyerere και του Ειδικού Απεσταλμένου της ΕΕ, κ. Ajello,

ΣΤ. λαμβάνοντας υπόψη την έκκληση του ΟΑΕ προς τις χώρες της περιοχής για την αντικειμενική εκτίμηση των κυρώσεων κατά του Μπουρουντί,

Ζ. συγκλονισμένη από τις πρόσφατες δολοφονίες και επιθέσεις που πραγματοποιήθηκαν στη δυτική Ρουάντα κατά του αλλοδαπού προσωπικού και από τη σοβαρή απειλή που τούτο συνεπάγεται για την επανένταξη των προσφύγων και τη διαδικασία συμφιλίωσης,

Η. αποδοκιμάζοντας το γεγονός ότι το Διεθνές Δικαστήριο του ΟΗΕ για τη Ρουάντα, που συνέρχεται στην Αρούσα, φαίνεται επί του παρόντος ανίκανο να εκπληρώσει την αποστολή του,

1. καταδικάζει την κατάσταση πολέμου στο Ζαΐρ που συνιστά σοβαρή απειλή για τη σταθερότητα στην περιοχή και διακυβεύει τη ζωή εκατοντάδων χιλιάδων πολιτών 7

2. επιβεβαιώνει την προσήλωσή της στις αρχές της του αμετάβλητου και απαραβίαστου των συνόρων του Ζαΐρ και των γειτονικών χωρών 7

3. καταδικάζει την παρουσία ξένων δυνάμεων και μισθοφόρων στο Ζαΐρ 7 καλεί όλες τις ξένες κυβερνήσεις που έχουν σήμερα εμπλακεί στη διένεξη να αποσύρουν τις δυνάμεις τους και να απόσχουν από κάθε μελλοντική παρέμβαση 7

4. καλεί τον ΟΑΕ και το Συμβούλιο της ΕΕ να ξεπεράσουν κάθε διαφορά, να προωθήσουν μία σημαντική πρωτοβουλία προς ενεργό υποστήριξη της μεσολαβητικής προσπάθειας των ΗΕ και να συμβάλουν στη δημιουργία ενός μέσου πρόσβασης στους πρόσφυγες, δια του οποίου να μπορεί να διοχετευτεί η ανθρωπιστική βοήθεια 7

5. δηλώνει την προθυμία της να συμμετάσχει ενεργώς σε μια τέτοια διαμεσολάβηση 7

6. υποστηρίζει ένθερμα την πραγματοποίηση της «Περιφερειακής Διάσκεψης για την Ειρήνη, την Ασφάλεια και τη Σταθερότητα» που προτείνει η Επιτροπή και το Συμβούλιο της ΕΕ με πρόγραμμα που βασίζεται στην προάσπιση των συμφερόντων των πληθυσμών, στη δημοκρατία και στο σεβασμό των δικαιωμάτων του ανθρώπου 7

7. καλεί την Επιτροπή, την Ύπατη Αρμοστεία των ΗΕ για τους Πρόσφυγες και το Παγκόσμιο Πρόγραμμα Τροφίμων να εντείνουν την αποστολή ανθρωπιστικής βοήθειας στους εκατοντάδες χιλιάδες πρόσφυγες και εκτοπισμένους που εξακολουθούν να είναι παγιδευμένοι στο Ανατολικό και Κεντρικό Ζαΐρ 7

8. καταδικάζει τη συνεχιζόμενη σφαγή αθώων πολιτών στο Μπουρουντί και παροτρύνει τις αντιμαχόμενες παρατάξεις να σταματήσουν τις φρικαλεότητες 7

9. καλεί την κυβέρνηση και τις πολιτικές δυνάμεις του Μπουρουντί να αρχίσουν πάραυτα πολιτική διαδικασία εθνικού διαλόγου προς επίτευξη συναινετικής θεσμικής μετάβασης, η οποία θα θέσει τέλος στην εκεί βία 7

10. καλεί τη διεθνή κοινότητα να συνεχίσει να παρέχει ανθρωπιστική βοήθεια στο Μπουρουντί 7

11. καταδικάζει τις πρόσφατες δολοφονίες και άλλες επιθέσεις στη Δυτική Ρουάντα κατά μελών διεθνών ανθρωπιστικών οργανώσεων και παροτρύνει την κυβέρνηση της Ρουάντα να διενεργήσει ενδελεχείς ανακρίσεις προς εκδίκαση των ενόχων 7

12. καλεί τις αρχές της Ρουάντα και του Μπουρουντί να καταβάλουν κάθε προσπάθεια για να εξασφαλίσουν την ασφάλεια των εκπροσώπων ανθρωπιστικών υπηρεσιών 7

13. πιστεύει ότι η δραστηριότητα του Διεθνούς Ποινικού Δικαστηρίου για τη Ρουάντα αποτελεί ζωτικό παράγοντα για τη σταθερότητα στην περιοχή και τονίζει την απόλυτη αναγκαιότητα της εκδίκασης των υπεύθυνων για τις σφαγές του 1994 στη Ρουάντα, ως μέτρου θεμελιώδους σημασίας για την αποφυγή περαιτέρω διαμαχών 7

14. καλεί την ΕΕ και τις χώρες ΑΚΕ που δεν το έχουν ακόμη πράξει να εγκρίνουν τη νομοθεσία που απαιτείται για την πλήρη συνεργασία με το Διεθνές Δικαστήριο για τη Ρουάντα 7

15. είναι πεπεισμένη ότι η κατάσταση στις χώρες της περιοχής των Μεγάλων Λιμνών θα σταθεροποιηθεί τελικά μόνο εάν επαναληφθεί η διαδικασία εκδημοκρατισμού στις χώρες αυτές, ιδίως με τη διοργάνωση δημοκρατικών εκλογών 7

16. αναθέτει στους Συμπροέδρους της να διαβιβάσουν το παρόν ψήφισμα στο Συμβούλιο ΑΚΕ-ΕΕ, στην Επιτροπή, στις χώρες που έχουν υπογράψει τη Σύμβαση της Λομέ, στους Γενικούς Γραμματείς του ΟΑΕ και του ΟΗΕ και στις κυβερνήσεις των χωρών της περιοχής των Μεγάλων Λιμνών.